Jabarkan Kerjaya politik dari Karpal Singh dalam bahasa melayu

Beliau mula melibatkan diri dalam politik setelah menjadi ahli Parti Tindakan Demokratik (DAP) pada tahun 1970. Beliau pernah menyandang jawatan sebagai Naib Pengerusi dan Timbalan Pengerusi DAP.

Beliau ialah daripada etnik Punjabi Malaysia dan juga sebagai seorang peguam yang handal. Beliau amat mahir dalam berhujah dan mendapat nama samaran sebagai "Harimau Jelutong" kerana beliau amat sukar untuk ditewaskan dalam pilihanraya kerusi Parlimen Jelutong sebelum pilihanraya umum pada 1999.

Pada 7 September 2004, Karpal diberi peluang sama ada meminta maaf dalam masa 3 hari dan menghadapi penggantungan selama 10 hari daripada menyertai Parlimen ataupun penggantungan selama 6 bulan dengan segala kemudahan sebagai ahli parlimen ditarik balik. Beliau kemudian enggan meminta maaf dan digantung selama 6 bulan.

Pada 23 Oktober 2008, beliau digantung selama dua hari daripada menghadiri Persidangan Dewan Rakyat kerana didakwa mencabar kewibawaan Yang Dipertua Dewan Rakyat, Tan Sri Pandikar Amin Mulia dan menuduh beliau bersikap 'tidak serius dan main-main' selepas berlaku pertikaman lidah antara beliau dengan Menteri di Jabatan Perdana Menteri, Datuk Seri Nazri Aziz ketika pemimpin pembangkang itu mencelah pada sesi lisan.

Pada 7 April 2010, Karpal digantung selama 10 hari kerana mencerca 'diktator' terhadap Speaker Tan Sri Pandikar Amin Mulia. Puncanya Speaker menolak usul Tian Chua (PKR-Batu) merujuk Datuk Tajuddin Abdul Rahman (BN/UMNO-Pasir Salak) ke jawatankuasa hak dan kebebasan parlimen.